28/01/2016 | Administración LocalMunicipal
As Pontes de García Rodríguez
Secretaría
Bases que rexerán o festival de comparsas 2016

A concelleira delegada da Área de Atención, Participación Cidadá e Desenvolvemento Local ditou a resolución nº 86/2016, do 20 de xaneiro de 2016, que é do seguinte teor literal: “ANTECEDENTES DE FEITO Entre os actos enmarcados para celebrar a Feira do Grelo e o Entroido o 2016, está o Festival de Comparsas Vila das Pontes. Có fin de regular a participación neste festival de comparsas se elaboraron unhas bases reguladoras do mesmo. - Vistas as bases que regulan a participación no Festival de Comparsas - Existe proposta de gasto nº 3/2016 por importe de 3.500 euros. - Existe informe de fiscalización da intervención municipal favorable nº9/2016 con data 18/01/2016. Partida orzamentaria: 2016.0.338.48100 FUNDAMENTOS XURÍDICOS Considerando as facultades conferidas pola lei 7/1985 de 2 de Abril, Reguladora das bases de réxime local, R. D. L.781/86 de 18 de abril, pola que se aproba o texto refundido das disposicións vixentes en materia de réxime local R. D. 2568/86 do 28 de Novembro, polo que se aproba o regulamento de organización, Funcionamento e Réxime xurídico das Entidades Locais e demais disposicións aplicables. RESOLVO: 1º- Aprobar as bases que rexerán o Festival de Comparsas e demais actos programados con motivo do entroido 2016 BASES: Co fin de promover participación dos veciños nas festas do Entroido e coa idea de recuperar para as mesmas as comparsas co seu carácter tradicional e popular, o Concello das Pontes informa das bases de participación para Comparsas. Inscricións: 1º.- É condición imprescindible formalizar a inscrición da comparsa (ata un número máximo de sete comparsas, cinco do Concello de As Pontes, e dúas de fora deste Concello) no Depto. de Cultura (Casa Dopeso, Rúa Rosalía de Castro, nº 28, 1º) dende o luns 25 de xaneiro ata o xoves 4 de febreiro en horario de 10:00 a 13.30 h. No caso de que o número de comparsas inscritas, sexa superior a 7, terán prioridade as comparsas de As Pontes (entenderase de As Pontes aquela comparsa na que o metade dos seus membros sexan residentes no noso concello; este dato poderá ser comprobado pola organización) e de seguir así por orde de solicitude.2º.- No momento de formalizar a inscrición farase constar o nome da comparsa, número de membros que a compoñen, así como o nome e NIF de polo menos tres compoñentes maiores de 18 anos. Nesta inscrición nomearase un representante para actuar en nome do grupo e perante as reclamacións de terceiros. Ademais, deberán entregar unha copia das letras das cancións que van interpretar. Requisitos das comparsas: 3º.- Entenderase por comparsa a agrupación de máscaras nun número superior ás 10 persoas. Estas deberán gardar unha unidade temática tanto no vestiario como na interpretación das cancións.4º.- As comparsas entregarán como mínimo tres cancións; que terán que ser en galego e deberán interpretarse con acompañamento musical; as letras deberán ser inéditas e orixinais. A interpretación de cada canción non excederá de 3 a 4 minutos cada unha.5º.- As comparsas inscritas pertencentes ao Concello de As Pontes comprometeranse a participar no XIII Festival de Comparsas das Pontes, o domingo 7 de febreiro ás 19.00 h, no Auditorio Municipal Cine Alovi, e na Cabalgata de Entroido o martes 9 de febreiro, con saída ás 17h, dende a rúa Monte Caxado; estas comparsas deberán repartir as letras das cancións entre o público nos dous actos.6º – As comparsas inscritas de fóra do Concello de As Pontes participarán no XIII Festival de Comparsas do domingo 7 de febreiro, atendedo ás indicacións da organización do evento.7º – O orde de actuación e colocación na cabalgata, así como o número de cancións a interpretar establecerase pola organización, e será comunicado ás comparsas participantes. Dos premios: 8º.- Destínanse 3.500 € para as comparsas que participen nos actos programados con motivo do Entroido; as comparsas participantes do Concello das Pontes repartiranse entre todas 2.800 € ata un máximo de 800 € c/u, e as de fóra das Pontes recibirán 350 € por comparsa participante.9º.- Agasallos para as mencións especiais a: Comparsa con mellores letras. Comparsa con mellor vestiario. Comparsa que realice a mellor interpretación. DISPOSICIÓNS FINAIS: 10º.- A inscrición no Festival e Cabalgata, supón a aceptación plena das bases fixadas para o mesmo. O incumprimento dalgunha das cláusulas anteriores supón non poder optar á contía por participación ás que se refiren estas bases.11º.- Se coa finalidade de mellorar a organización e desenvolvemento dos actos programados se considerase conveniente introducir modificacións ao aquí fixado poderá facerse pola comisión organizadora, se ben se notificará antes do comezo do festival ou da cabalgata.2º- Ordenar a inserción das citadas bases no Boletín Oficial da Provincia. As Pontes de García Rodríguez. A concelleira-delegada.- Milciades Bonardell Corp.- O oficial maior.- Gabriel Marius De Cristobal Freixinet”. As Pontes de García Rodríguez, 20 de xaneiro de 2016 María Montserrat García Chavarría Concelleira delegada da Área de Atención, Participación Cidadá e Desenvolvemento Local.